Γεώργιος 2ος μαρκήσιος του Μίλφορντ Χέιβεν

Ο Γεώργιος (αγγλ. George Mountbatten, 2nd Marquis of Milford Haven, 6 Δεκεμβρίου 1892 - 8 Απριλίου 1938) από τον Οίκο του Μαουντμπάττεν ήταν 2ος μαρκήσιος του Μίλφορντ-Χέιβεν (1921 - 1938), κόμης της Μεντίνα (της νήσου Oυάιτ) και υποκόμης του Άλντερνεϋ. Υπηρέτησε ως αξιωματικός του Ναυτικού της Βρετανίας.

Βιογραφία
Ο Γεώργιος Λουδοβίκος Βίκτωρ Ερρίκος Σέργιος γεννήθηκε στο Ντάρμστατ της Έσσης και ήταν το τρίτο παιδί και ο πρωτότοκος γιος του Λουδοβίκου του Μπάττενμπεργκ, Μαρκησίου του Μίλφορντ Χέιβεν και ναυάρχου της Βρετανίας, και της Βικτωρίας, κόρης του Λουδοβίκου Δ΄ της Έσσης & παρά τω Ρήνω. Ο πατέρας του ήταν εξάδελφος με τον Λουδοβίκο Δ΄. Ο πατέρας του ήταν γιος του Αλεξάνδρου από τον Οίκο της Έσσης-Ντάρμστατ, ο οποίος με τον μοργανατικό γάμο του έγινε ιδρυτής του κλάδου Μπάττενμπεργκ και είχε μετακινηθεί στη Βρετανία.  

Ήταν ο μικρότερος αδελφός της Αλίκης, Πριγκίπισσας Ανδρέου της Ελλάδας, και της Λουίζας, Βασίλισσας της Σουηδίας. Νεότερος αδελφός του ήταν ο Λουδοβίκος, Αντιβασιλέας της Ινδίας.  

Ο Γεώργιος φοίτησε στο Ναυτικό Κολλέγιο του Ντάρτμουθ και όταν αποφοίτησε έγινε σημαιοφόρος του Ναυτικού το 1914London Gazette, issue 28802, page 1273, 17 February 1914. Υπηρέτησε στον Α΄ Παγκόσμιο Πόλεμο. Το 1917 ο πατέρας του και τα εξαδέλφια του αποποιήθηκαν των γερμανικών τίτλων τους και ο Γεώργιος Ε΄ τους έδωσε τίτλους ευγενείας στην Αγγλία: ο πατέρας του έγινε μαρκήσιος του Μίλφορντ Χέιβεν και ο Γεώργιος κόμης της Μεντίνα (της νήσου Ουάιτ). Άλλαξαν το επώνυμό τους σε Μαουντμπάττεν (mount (αγγλ.) = berg (γερμ.)). Ο πατέρας του απεβίωσε το 1921 και ο Γεώργιος τον διαδέχθηκε ως μαρκήσιος.

Έμεινε στο Ναυτικό και μετά τη λήξη του Πολέμου και έγινε υποπλοίαρχος (1922)London Gazette issue 32613, page 1414, 17 February 1922 και πλοίαρχος (1926)London Gazette|issue=33235|supp=y|page=8|date=31 December 1926}}. Παραιτήθηκε το 1932London Gazette, issue 33890, page 7833, 9 December 1932 και το 1937 προήχθη σε αρχιπλοίαρχο από τον κατάλογο των εν αποστρατείαLondon Gazette issue 34454, page 7087, 12 November 1937. Ήταν ένας καταξιωμένος μαθηματικός και μπορούσε να λύσει σύνθετα προβλήματα βλητικής με το νου του· διάβαζε περιστασιακά στο τρένο βιβλία Απειροστικού ΛογισμούHough, p.359. Η Ελισάβετ Β΄ του Ηνωμένου ΒασιλείουO Γεώργιος ήταν 2ος εξάδελφος του πατέρα της Γεωργίου ΣΤ΄ είχε πει γι' αυτόν, πως "είναι από τους πιο έξυπνους και λαμπρούς ανθρώπους"Quoted in Hough, p.360.

Έμενε με την οικογένειά του στο Χόλυπορτ του Μπέρκσιρ. Ασθένησε από καρκίνο του μυελού των οστών και απεβίωσε το 1938 σε ηλικία 45 ετών. Τάφηκε στο Μπράυ του Μπέρκσιρ.

Οικογένεια
Νυμφεύτηκε το 1916 τη Ναντέζντα των Χόλσταϊν-Γκόττορπ, κόρη του Μιχαήλ Μιχαήλοβιτς της Ρωσίας (εγγονού του Νικολάου Α΄ της Ρωσίας),Lynden Manor  Berkshire History και είχε τέκνα:
 Τατιάνα Ελισάβετ (1917 - 1988).
 Δαβίδ (1919 - 1970), Μαρκήσιος του Μίλφορντ Χέιβεν.

Πρόγονοι

Διακρίσεις
Έλαβε τις διακρίσεις του Τάγματος της Βικτωρίαςhttp://www.cracroftspeerage.co.uk/online/content/milfordhaven1917.htm , Milford Haven (1917) Cracroft's Peerage. Retrieved 3 January 2014., του Αγίου ΒλαδιμήρουLondon Gazette, issue 30116, page 5591, 5 June 1917 και του Στρατιωτικού Τάγματος της ΣαβοΐαςLondon Gazette, page 8208, 10 August 1917. 

Αναφορές στις Πηγές

Πηγές
Hough, Richard (1984). Louis and Victoria: The Family History of the Mountbattens. Second edition. London: Weidenfeld and Nicolson. ISBN 0-297-78470-6.

Κατηγορία:Βρετανοί στρατιωτικοί
Κατηγορία:Οίκος του Μπάττενμπεργκ